James Guy

**James Guy** (s. 26. marraskuuta 1995 Bury) on englantilainen uinnin maailmanmestari ja olympiavoittaja.

Guy saavutti junioreiden EM-kilpailuissa pronssia 400 metrin vapaauinnissa 2012 sekä kultaa 200 metrin vapaauinnissa ja 4&nbsp;×&nbsp;200&nbsp;metrin vapaauintiviestissä 2013. Barcelonan MM-kilpailuissa 2013 hän oli viides 400 metrin vapaauinnissa. Junioreiden MM-kilpailuissa 2013 hän saavutti kultaa 4&nbsp;×&nbsp;200&nbsp;metrin vapaauintiviestissä sekä hopeaa 200 ja 400 metrin vapaauinneissa.

Guy sai Glasgow'n Kansainyhteisön kisoissa 2014 pronssia 400 metrin vapaauinnissa ja ui alkuerissä Englannin 4&nbsp;×&nbsp;100&nbsp;metrin sekauintiviestijoukkueessa, joka toisella kokoonpanolla voitti finaalissa kultaa. Dohan lyhyen radan MM-kilpailuissa 2014 hän sai hopeaa 400 metrin vapaauinnissa.

Guy voitti Kazanissa 2015 maailmanmestaruuden 200 metrin vapaauinnissa ajalla 1.45,14 sekä 4&nbsp;×&nbsp;200&nbsp;metrin vapaauintiviestissä. Lisäksi hän saavutti hopeaa 400 metrin vapaauinnissa ajalla 3.43,75. Lontoon EM-kilpailuissa 2016 hän saavutti kultaa 4&nbsp;×&nbsp;100&nbsp;metrin sekauintiviestissä ja pronssia 200 metrin vapaauinnissa.

Guy saavutti Rio de Janeiron olympialaisissa 2016 hopeaa 4&nbsp;×&nbsp;200&nbsp;metrin vapaauintiviestissä ja 4&nbsp;×&nbsp;100&nbsp;metrin sekauintiviestissä. Lisäksi hän sijoittui neljänneksi 200 metrin vapaauinnissa ja kuudenneksi 400 metrin vapaauinnissa.

Budapestin MM-kilpailuissa 2017 Guy saavutti kultaa 4&nbsp;×&nbsp;200&nbsp;metrin vapaauintiviestissä, hopeaa 4&nbsp;×&nbsp;100&nbsp;metrin sekauintiviestissä ja pronssia 100 metrin perhosuinnissa. Lisäksi hän oli viides 200 metrin vapaauinnissa ja kuudes 400 metrin vapaauinnissa.

Guy saavutti Gold Coastin Kansainyhteisön kisoissa 2018 hopeaa 100 metrin perhosuinnissa ja kaikissa kolmessa viestissä sekä pronssia 400 metrin vapaauinnissa. Saman vuoden Glasgow'n EM-kilpailuissa hän voitti kolme viestikultaa ja lisäksi pronssia 100 metrin perhosuinnissa.

Guy saavutti Gwangjun MM-kilpailuissa 2019 kultaa miesten ja pronssia sekajoukkueiden 4&nbsp;×&nbsp;100&nbsp;metrin sekauintiviestissä. 100 metrin perhosuinnissa hän oli seitsemäs. Glasgow’n lyhyen radan EM-kilpailuissa 2019 hän saavutti 200 metrin perhosuinnissa pronssia. Lisäksi hän ui alkuerissä 4&nbsp;×&nbsp;50&nbsp;metrin sekajoukkueiden vapaauintiviestissä, jonka loppukilpailussa Britannia saavutti toisella kokoonpanolla hopeaa.

Guy saavutti Budapestin EM-kilpailuissa 2021 kultaa sekä miesten että sekajoukkueiden 4&nbsp;×&nbsp;100&nbsp;metrin sekauintiviestissä, hopeaa 4&nbsp;×&nbsp;100 ja 4&nbsp;×&nbsp;200&nbsp;metrin vapaauintiviesteissä sekä pronssia 100 metrin perhosuinnissa.

Vuodelle 2021 siirretyissä Tokion olympialaisissa Guy sai kolme mitalia viestimatkoilta. Hän voitti kultaa 4&nbsp;×&nbsp;200&nbsp;metrin vapaauintiviestissä ja sekajoukkueiden 4&nbsp;×&nbsp;100&nbsp;metrin sekauintiviestissä sekä hopeaa miesten 4&nbsp;×&nbsp;100&nbsp;metrin sekauintiviestissä.

Guy saavutti Budapestin MM-kilpailuissa 2022 pronssia 4&nbsp;×&nbsp;200&nbsp;metrin vapaa- ja 4&nbsp;×&nbsp;100&nbsp;metrin sekauintiviestissä. 200 metrin perhosuinnissa hän oli kahdeksas. Saman vuoden Birminghamin Kansainyhteisön kisoissa hän saavutti kultaa 4&nbsp;×&nbsp;100&nbsp;metrin sekauintiviestissä, hopeaa 100 metrin perhosuinnissa ja molemmissa miesten vapaauintiviesteissä sekä pronssia 200 metrin perhosuinnissa ja sekajoukkueiden sekauintiviestissä. Fukuokan MM-kilpailuissa 2023 hän voitti maailmanmestaruuden 4&nbsp;×&nbsp;200&nbsp;metrin vapaauintiviestissä. Saman vuoden Otopenin lyhyen radan EM-kilpailuissa hän sai hopeaa 200 metrin vapaauinnissa. Pariisin olympialaisissa 2024 hän voitti kultaa 4&nbsp;×&nbsp;200&nbsp;metrin vapaauintiviestissä. Singaporen MM-kilpailuissa 2025 hän voitti jälleen 4&nbsp;×&nbsp;200&nbsp;metrin vapaauintiviestin maailmanmestaruuden. Lisäksi hän oli 200 metrin vapaauinnissa seitsemäs.

## Henkilökohtaiset ennätykset
### 50 metrin rata

### 25 metrin rata

## Lähteet ja huomautukset